Drage kolege,

**Britansko vijeće** sa zadovoljstvom objavljuje poziv za prijavu istraživača u ranoj fazi razvoja karijere za dva online programa obuke:

* **Online trening program iz znanstvene komunikacije i javnog angažmana**

Cilj programa jeste poboljšati sposobnosti istraživača u ranoj fazi razvoja karijere za učinkovito komuniciranje znanosti i interakciju sa širom javnošću. Namijenjen je istraživačima u ranoj fazi razvoja karijere (svi koji su stekli titulu doktora znanosti unutar zadnjih osam godina) iz svih područja. Program će biti realiziran u suradnji s „University of West England (Bristol)“ i organizacijom ThinkWrite. Za više informacija o programu pogledajte dokumente u privitku.

* **Online trening program o političkom angažmanu**

Cilj programa jeste poboljšati mogućnosti istraživača u ranoj fazi razvoja karijere da prenesu znanstvene dokaze u politiku i učinkovitije se povežu s kreatorima politike i ostalim političkim sudionicima. Program obuke namijenjen je istraživačima u ranoj fazi razvoja karijere (svi koji su stekli titulu doktora znanosti unutar zadnjih osam godina) koji istražuju sljedeća područja: zdravstvo, socijalna skrb, obrazovanje, okoliš, poljoprivreda, energetika, upravljanje rizikom od katastrofe, ekonomija itd. Program će biti realiziran u suradnji s „Dods Parliamentary Communications“. Za više informacija o programu pogledajte dokumente u privitku.

Rok za podnošenje prijava je utorak, 1. prosinca, do 23 sata (CET).